5007 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 107 

3 Ιουνίου 2004 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

151. Οργανισμός Γενικής Γραμματείας Πολιτικής Προ¬ 
στασίας . 1 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας μεταξύ 
της Κυβέρνησηςτης Ελληνικής Δημοκρατίας καιτης 
Κυβέρνησηςτης Ρωσικής Ομοσπονδίας περί συνερ¬ 
γασίας του Υπουργείου Δημόσιας Τάξης της Ελλη¬ 
νικής Δημοκρατίας και του Υπουργείου Εσωτερικών 
της Ρωσικής Ομοσπονδίας στον τομέα της καταπο¬ 
λέμησης του εγκλήματος (Αθήνα, 6.12.2001). 2 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 151 

Οργανισμός Γενικής Γραμματείας Πολιτικής 
Προστασίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 15,παρ. 1 και 2του Ν. 3013/ 
2002 «Αναβάθμιση της πολιτικής προστασίας και λοιπές 
διατάξεις» (ΦΕΚ 102 τ.Α'). 

2. Τις διατάξεις του άρθρου 29α του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137 τ.Α') όπως 
τροποποιήθηκε με το άρθρο 27 του Ν. 2081/1992 (ΦΕΚ 
154τ.Α') καιαντικαταστάθηκεμετο άρθρο 1 παράγραφος 
2ατου Ν. 2469/1997 (ΦΕΚ38τ.Α'). 

3. Τις διατάξεις άρθρου 20 του Νόμου 2503/1997 (ΦΕΚ 
107 τ.Α') 

4. Τα άρθρα 77, 79, 84 και 169 του Ν. 2683/1999 (ΦΕΚ 19 
τ.Α') «Κύρωση του Κώδικα Κατάστασης Δημοσίων Πολιτικών 
Υπαλλήλων και Υπαλλήλωντων ΝΠΔΔ και άλλες διατάξεις». 

5. Τις διατάξεις του Π.Δ. 81/2002 (ΦΕΚ 57 τ.Α') «Συγχώ¬ 
νευση των Υπουργείων Εθνικής Οικονομίας και Οικονομι¬ 
κών στο Υπουργείο Οικονομίας & Οικονομικών». 

6. Το γεγονός ότι από τις διατάξεις του παρόντος προ- 
καλείται σε βάρος του κρατικού προϋπολογισμού ετήσια 


δαπάνη ύψους 218.000 ΕΥΡΩ κατά το τρέχον οικονομικό 
έτος και 285.000 ΕΥΡΩ περίπου για καθένα από τα επό¬ 
μενα οικονομικά έτη, η οποία θα καλύπτεται από πιστώ¬ 
σεις του προϋπολογισμού του ΥΠΕΣΔΔΑ (Ειδικός Φορέ¬ 
ας 07/640 «Γενική Γραμματεία Πολιτικής Προστασίας» 
ΚΑΕ ομάδων 0200 και 0800). 

7. Την αριθ. 487/2003 γνωμοδότηση του Συμβουλίου 
της Επικράτειας, μετά από πρόταση του Υπουργού Εσω¬ 
τερικών Δημόσιας Διοίκησης & Αποκέντρωσης και του 
Υπουργού Οικονομίας και Οικονομικών, αποφασίζουμε: 

ΜΕΡΟΣ Α' 

ΟΡΓΑΝΩΤΙΚΗ ΔΟΜΗ 
ΚΕΦΑΛΑΙΟ Α' 

ΑΠΟΣΤΟΛΗ - ΒΑΣΙΚΗ ΔΙΑΡΘΡΩΣΗ ΓΕΝΙΚΗΣ 
ΓΡΑΜΜΑΤΕΙΑΣ ΠΟΛΙΤΙΚΗΣ ΠΡΟΣΤΑΣΙΑΣ 

Άρθρο 1 

Γενική Αποστολή 

Η Γενική Γραμματεία Πολιτικής Προστασίας έχει ως 
αποστολή: 

1. Τη μελέτη, το σχεδίασμά, την οργάνωση και το συ¬ 
ντονισμό της δράσης για την πρόληψη και αντιμετώπιση 
των φυσικών, τεχνολογικών και λοιπών καταστροφών ή 
καταστάσεων έκτακτης ανάγκης, καθώς και την ενημέ¬ 
ρωση του κοινού για τα ζητήματα αυτά. 

2. Τηνπροετοιμασία, κινητοποίηση και συντονισμό δρά¬ 
σης του δυναμικού και των μέσων πολιτικής προστασίας 
της χώρας για την αντιμετώπιση πιθανών κάθε μορφής 
καταστροφών στο πλαίσιο του υφιστάμενου σχετικού 
σχεδιασμού ανά κατηγορία κινδύνου. 

3. Την αξιοποίηση των διαθέσιμων επιστημονικών στοι¬ 
χείων και πληροφοριών για την κινητοποίηση του δυναμι¬ 
κού και των μέσων πολιτικής προστασίας της χώρας, εν 
όψει απειλούμενου κινδύνου καταστροφών. 

4. Τον συντονισμό του έργου και των δράσεων αντιμε¬ 
τώπισης των καταστροφών κατά την εκδήλωση των φαι¬ 
νομένων, καθώς και το έργο αποκατάστασης των προκα- 
λούμενων ζημιών. 

Άρθρο 2 

Διάρθρωση της Γ ενικής Γ ραμματείας 
Πολιτικής Προστασίας 

Η Γενική Γραμματεία Πολιτικής Προστασίας διαρθρώ¬ 
νεται ως εξής: 

1. Γραφεία που υπάγονται απευθείας στον Γενικό Γραμ- 
ματέα Πολιτικής Προστασίας. 

1.1. Γ ραφείο Γ ενικού Γ ραμματέα 

1.2. Γ ραφείο Τύπου και Δημοσίων Σχέσεων 

2. Γενική Διεύθυνση Συντονισμού 

2.1. Κέντρο Επιχειρήσεων Πολιτικής Προστασίας 

2.1.1. Τμήμα Αξιολόγησης και Διαχείρισης Πληροφοριών 

2.1.2. Τμήμα Τρεχουσών Επιχειρήσεων και Γραμματει¬ 
ακής Υποστήριξης 

2.1.3. Τμήμα Διαχείρισης Ευρωπαϊκού Αριθμού Κλήσε¬ 
ων Εκτάκτου Ανάγκης «112» 

2.2. Διεύθυνση Σχεδιασμού και Αντιμετώπισης Εκτά¬ 
κτων Αναγκών 

2.2.1. Τμήμα Σχεδιασμού, Πρόληψης και Αντιμετώπισης 
Φυσικών Καταστροφών. 


2.2.2. Τμήμα Σχεδιασμού, Πρόληψης και Αντιμετώπισης 
Τεχνολογικών και Λοιπών Καταστροφών 

2.2.3. Τμήμα Εθνικού Σχεδιασμού 

2.2.4. Τμήμα Ελέγχου και Παρακολούθησης Σχεδίων 

2.2.5. Τμήμα Τεκμηρίωσης Μελετών και Στατιστικής 

2.3. Διεύθυνση Διεθνών Σχέσεων, Εθελοντισμού - Εκ¬ 
παίδευσης και Εκδόσεων 

2.3.1. Τμήμα Διεθνών Σχέσεων 

2.3.2. Τμήμα Εθελοντισμού - Εκπαίδευσης 

2.3.3. Τμήμα Εκδόσεων 

2.4. Διεύθυνση Οικονομικού και Διοικητικής Υποστήριξης 

2.4.1. Τμήμα Οικονομικού και Διαχείρισης Υλικού 

2.4.2. Τμήμα Διοικητικού 

2.4.3. Τμήμα Τεχνικής Υποστήριξης και Πληροφορικής 

2.4.4. Τμήμα Γραμματείας. 

ΚΕΦΑΛΑΙΟ Β' 

ΑΡΜΟΔΙΟΤΗΤΕΣ 

Άρθρο 3 

Γραφείο Γενικού Γραμματέα Πολιτικής Προστασίας 

Το Γ ραφείο του Γενικού Γ ραμματέα Πολιτικής Προστα¬ 
σίας επικουρεί τον Γ ενικό Γ ραμματέα κατά την εκπλήρω¬ 
ση των καθηκόντων του, επιμελείται την αλληλογραφία 
του και γενικά οργανώνει την επικοινωνία του με τις Υπη¬ 
ρεσίες και το κοινό και διέπεται σε ότι αφορά την οργά¬ 
νωση και λειτουργία του από τις κάθε φορά ισχύουσες 
διατάξεις. 

Άρθρο 4 

Γ ραφείο Τ ύπου & Δημοσίων Σχέσεων 

Το Γ ραφείο Τ ύπου και Δημοσίων Σχέσεων είναι υπεύθυ¬ 
νο για τη διαχείριση των πληροφοριών σε θέματα αρμο¬ 
διότητας της Γενικής Γραμματείας Πολιτικής Προστα¬ 
σίας, υπάγεται απευθείας στον Γενικό Γραμματέα και 
ασκεί τις εξής αρμοδιότητες: 

1. Ενημερώνει την κοινή γνώμη για απειλούμενους κινδύ¬ 
νους καταστροφών και παρέχει οδηγίες, κατά την εκδήλω¬ 
ση των φαινομένων, προς αντιμετώπιση των καταστρο¬ 
φών, με στόχο την ελαχιστοποίηση των συνεπειών τους. 

2. Παρακολουθεί, επισημαίνει και συλλέγει ειδήσεις και 
δημοσιεύματα που αφορούν σε θέματα πολιτικής προ¬ 
στασίας και ενημερώνει τον Γ ενικό Γ ραμματέα Πολιτικής 
Προστασίας 

3. Πληροφορείτο Μέσα Μαζικής Ενημέρωσης για κάθε 
ενέργεια και δραστηριότητα της Γενικής Γραμματείας 
Πολιτικής Προστασίας 

4. Επιμελείται της οργάνωσης εκδηλώσεων-εκθέσεων 
για την σωστή προβολή των δράσεων της Γ ενικής Γ ραμ- 
ματείας Πολιτικής Προστασίας στην κοινή γνώμη. 

5. Καλύπτει γεγονότα και εκδηλώσειςτης Γ ενικής Γ ραμ- 
ματείας Πολιτικής Προστασίας 

Άρθρο 5 

Γενική Διεύθυνση Συντονισμού 
Αρμοδιότητες 

Στη Γενική Δ/νση Συντονισμού υπάγονται το Κέντρο 
Επιχειρήσεων Πολιτικής Προστασίας, η Δ/νση Σχεδια- 
σμού και Αντιμετώπισης Εκτάκτων Αναγκών, η Δ/νση Διε¬ 
θνών Σχέσεων, Εθελοντισμού - Εκπαίδευσης και Εκδόσε¬ 
ων και η Δ/νση Οικονομικού και Διοικητικής Υποστήριξης. 

Η Γ ενική Διεύθυνση Συντονισμού είναι αρμόδια για τον 
συντονισμό και την παρακολούθηση της δράσης των 
Δ/νσεων και του Κέντρου Επιχειρήσεων Πολιτικής Προ¬ 
στασίας και την εν γένει καλή λειτουργία τους. Είναι επί¬ 
σης αρμόδια να προτείνει στον Γενικό Γ ραμματέα Πολιτι¬ 
κής Προστασίας κάθε αναγκαίο μέτρο για τον σχεδίασμά 
και την υλοποίηση της πολιτικής προστασίας της χώρας. 

Άρθρο 6 

Κέντρο Επιχειρήσεων Πολιτικής Προστασίας 

Το Κέντρο Επιχειρήσεων συντονίζει και διαχειρίζεται σε 
εθνικό επίπεδο τις δράσεις για την αντιμετώπιση κατα¬ 
στάσεων έκτακτης ανάγκης σε περιπτώσεις κινητοποίη¬ 
σης πολιτικής προστασίας με στόχο την ελαχιστοποίηση 
των συνεπειών τους. 

Για το σκοπό αυτό: 

1. Λειτουργεί σε εικοσιτετράωρη βάση με το αναγκαίο 
προσωπικό που αποτελείται από ειδικευμένα στελέχη πο¬ 


λιτικής προστασίας και επιτελικά στελέχη των Ενόπλων 
Δυνάμεων, της ΕΛΑΣ, του Λιμενικού και του Πυροσβεστι¬ 
κού Σώματος. 

2. Εκμεταλλεύεται και αξιοποιεί επιχειρησιακά τις δυνα¬ 
τότητες των Κινητών Κέντρων Πολιτικής Προστασίας. 

3. Συντάσσει ημερήσιο δελτίο συμβάντων και το προω¬ 
θεί στο Τμήμα Αξιολόγησης και Διαχείρισης Πληροφο¬ 
ριών. 

4. Διαθέτει κλιμάκια εμπειρογνωμόνων για τον επιτόπου 
συντονισμό των ενεργειών αντιμετώπισης εκτάκτων ανα¬ 
γκών. 

5. Μεριμνά για τη διασύνδεση του με τα Κινητά Κέντρα 
Επιχειρήσεων της Πολιτικής Προστασίας και τα αντίστοι¬ 
χα Επιχειρησιακά Κέντρα των εθνικών φορέων έκτακτης 
ανάγκης (Π.Σ., ΕΛΑΣ, Ένοπλες Δυνάμεις, Λιμενικό Σώμα, 
ΕΚΑΒ κ.λ.π), καθώς και των Επιχειρησιακών Κέντρων σε 
Περιφερειακό και Νομαρχιακό επίπεδο. 

6. Συμμετέχει σε διαδικασίες, λειτουργίες και αναφο¬ 
ρές, σε μηχανισμούς ενεργοποίησης με αντίστοιχα Κέ¬ 
ντρα Πολιτικής Προστασίας άλλων χωρών. 

Άρθρο 7 

Τμήμα Αξιολόγησης και Διαχείρισης Πληροφοριών 

Το Τμήμα Αξιολόγησης και Διαχείρισης Πληροφοριών: 

1. Αξιολογεί επιχειρησιακά τις πληροφορίες που δέχε¬ 
ται το Κέντρο Επιχειρήσεων είτε σαν προειδοποίηση για 
επερχόμενο γεγονός, είτε σαν απλή ενημέρωση για γεγο¬ 
νός που προκύπτει αιφνίδια και καθ’ όλη τη διάρκεια του 
24ώρου. 

2. Διαχειρίζεται και ταξινομεί το ημερήσιο δελτίο συμ¬ 
βάντων που δέχεται από το Κέντρο Επιχειρήσεων 

3. Εκδίδει, όταν απαιτείται, τους χάρτες προγνώσεως 
κινδύνου πυρκαγιάς, καθώς και δελτία άλλων επικινδύ¬ 
νων φαινομένων. 

Άρθρο 8 

Τμήμα Τρεχουσών Επιχειρήσεων 
και Γραμματειακής Υποστήριξης 

Το Τμήμα Τ ρεχουσών Επιχειρήσεων και Γ ραμματειακής 
Υποστήριξης: 

1. Εισηγείται τη λήψη μέτρων ετοιμότητας πολιτικής 
προστασίας και μέτρων έκτακτης ανάγκης. 

2. Συντάσσει μνημόνια ενεργειών για την αντιμετώπιση 
εκτάκτων αναγκών που προωθούνται στο Κέντρο Επιχει¬ 
ρήσεων, σε δημόσιους και ιδιωτικούς φορείς 

3. Εξασφαλίζει μέσω του Επιστημονικού και Ερευνητι¬ 
κού Κέντρου Πολιτικής Προστασίας (Ε.Ε.ΚΕ.Π.Π), της 
Ε.Μ.Υ και των επιστημονικών φορέων την επιστημονική 
στήριξη και τεκμηρίωση όλων των σχεδίων και δράσεων 

4. Αξιοποιεί τις προγνώσεις πρόδρομων φαινομένων 
(καιρικών και άλλων) φυσικών καταστροφών, με σκοπό 
την έγκαιρη κινητοποίηση του δυναμικού και των μέσων 
πολιτικής προστασίας για την αντιμετώπιση απειλούμε¬ 
νου κινδύνου καταστροφών, καθώς και για την ενημέρω¬ 
ση καιπαροχή οδηγιώνπροςτους Πολίτες σε συνεργασία 
με το Γραφείο Τύπου και Δημοσίων Σχέσεων. 

Άρθρο 9 

Τμήμα Διαχείρισης Ενιαίου Ευρωπαϊκού Αριθμού 
Κλήσης Έκτακτης Ανάγκης «112» 

Το Τμήμα Διαχείρισης του Ενιαίου Ευρωπαϊκού Αριθ¬ 
μού Κλήσης Έκτακτης Ανάγκης «112» είναι αρμόδιο για 
την παρακολούθηση της εφαρμογής της απόφασης 91/ 

396/ΕΟΚτης 29.7.1991 του Συμβουλίου των Ευρωπαϊκών 
Κοινοτήτων για την δημιουργία του Ενιαίου Ευρωπαϊκού 
Αριθμού Κλήσης Έκτακτης Ανάγκης, την κατάρτιση, ανά¬ 
θεση και παρακολούθηση της εκτέλεσης της Σύμβασης 
για την λειτουργία του Ενιαίου Ευρωπαϊκού Αριθμού Κλή¬ 
σεων Έκτακτης Ανάγκης «112». 

Άρθρο 10 

Διεύθυνση Σχεδιασμού και Αντιμετώπισης 
Εκτάκτων Αναγκών 

Οι αρμοδιότητες της Διεύθυνσης ανάγονται στον σχε¬ 
δίασμά και την λήψη μέτρων για την αντιμετώπιση φυσι¬ 
κών, τεχνολογικών ή λοιπών καταστροφών, στην σύνταξη 
και παρακολούθηση του Ετήσιου Εθνικού Σχεδιασμού 
Πολιτικής Προστασίας, στον έλεγχο και παρακολούθηση 
της εφαρμογής των Σχεδίων Πολιτικής Προστασίας, στην 
τεκμηρίωση των ερευνών και της στατιστικής καταγρα¬ 
φής κάθε είδους δεδομένων. 

Άρθρο 11 

Τμήμα Σχεδιασμού, Πρόληψης και Αντιμετώπισης 
Φυσικών Καταστροφών 

Το Τμήμα Σχεδιασμού, Πρόληψης και Αντιμετώπισης 
Φυσικών Καταστροφών: 

1. Συντάσσει τα γενικά σχέδια ανά κατηγορία κινδύνου 
των φυσικών καταστροφών (όπως οι σεισμοί, δασικές 
πυρκαγιές, πλημμύρες, κατολισθήσεις κλπ). Κατά την κα¬ 
τάρτιση των Σχεδίων συνεργάζεται με τα αρμόδια Υπουρ¬ 
γεία, τους οικείους φορείς, ειδικούς εμπειρογνώμονες 
και επιστήμονες για την σύνταξη κανονισμών και προδια¬ 
γραφών προς πρόληψη των φυσικών καταστροφών. 

2. Αξιοποιεί τα διαθέσιμα επιστημονικά στοιχεία και 
πληροφορίες που συγκεντρώνει με τη συνεργασία του 
Επιστημονικού και Ερευνητικού Κέντρου Πολιτικής Προ¬ 
στασίας (Ε.Ε.ΚΕ.Π.Π.) και του Τμήματος Ταξινόμησης και 
Διαχείρισης Πληροφοριών για τον σχεδίασμά έκτακτης 
ανάγκης ανά κατηγορία κινδύνου φυσικών καταστροφών 
και εισηγείται τη σύνταξη κανονισμών και τη κατάρτιση 
προδιαγραφών για την αντιμετώπιση καταστάσεων έκτα¬ 
κτης ανάγκης λόγω φυσικών καταστροφών. 

3. Έχειτην ευθύνη τηςτήρησης ειδικού φακέλου για κά¬ 
θε γενική, περιφερειακή ή τοπική μεγάλης έντασης κατα¬ 
στροφή, στον οποίο περιέχονταιτα στοιχεία του συνόλου 
των ενεργειών, στο πλαίσιο και του αντίστοιχου σχεδια- 
σμού για την αντιμετώπιση των καταστροφών κατά την 
εκδήλωση των φαινομένων καθώς και για την αποκατά¬ 
σταση των ζημιών. 

Άρθρο 12 

Τμήμα Σχεδιασμού, Πρόληψης και Αντιμετώπισης 
Τεχνολογικών και Λοιπών Καταστροφών 

Το Τμήμα Σχεδιασμού, Πρόληψης και Αντιμετώπισης 
Τεχνολογικών και Λοιπών Καταστροφών: 

1. Συντάσσει τα γενικά σχέδια ανά κατηγορία κινδύνου 
των τεχνολογικών ή λοιπών καταστροφών. Κατά την κα¬ 
τάρτιση των Σχεδίων συνεργάζεται με τα αρμόδια 
Υπουργεία, τους οικείους φορείς, ειδικούς εμπειρογνώ¬ 
μονες και επιστήμονες για την σύνταξη κανονισμών και 
προδιαγραφών προς πρόληψη των φυσικών καταστρο¬ 
φών. 

2. Αξιοποιεί τα διαθέσιμα επιστημονικά στοιχεία και 
πληροφορίες που συγκεντρώνει με τη συνεργασία του 
ΕΕΚΕΠΠ και του Τμήματος Ταξινόμησης και Διαχείρισης 


Πληροφοριών για τον σχεδίασμά έκτακτης ανάγκης ανά 
κατηγορία κινδύνου τεχνολογικών και λοιπών καταστρο¬ 
φών και εισηγείται τη σύνταξη κανονισμών και τη κατάρ¬ 
τιση προδιαγραφών για την αντιμετώπιση καταστάσεων 
έκτακτης ανάγκης λόγω τεχνολογικών ή λοιπών κατα¬ 
στροφών. 

3. Έχειτην ευθύνη τηςτήρησης ειδικού φακέλου για κά¬ 
θε γενική, περιφερειακή ή τοπική μεγάλης έντασης κατα¬ 
στροφή, στον οποίο περιέχονταιτα στοιχεία του συνόλου 
των ενεργειών, στο πλαίσιο και του αντίστοιχου σχεδια- 
σμού για την αντιμετώπιση των καταστροφών κατά την 
εκδήλωση των φαινομένων καθώς και για την αποκατά¬ 
σταση των ζημιών 

Άρθρο 13 

Τμήμα Εθνικού Σχεδιασμού 

Το Τμήμα Εθνικού Σχεδιασμού: 

1. Συγκεντρώνει και επεξεργάζεται τις επί μέρους προ¬ 
τάσεις για την κατάρτιση της πρότασης του Ετήσιου Εθνι¬ 
κού Σχεδιασμού στο Κεντρικό Συντονιστικό Όργανο Πο¬ 
λιτικής Προστασίας για την αντιμετώπιση φυσικών, τε¬ 
χνολογικών ή λοιπών καταστροφών. 

2. Καταρτίζει πρόταση για την διαμόρφωση του προϋ¬ 
πολογισμού πολιτικής προστασίας της χώρας, από πλευ¬ 
ράς λειτουργικών και επενδυτικών δαπανών, για το σύνο¬ 
λο των Υπουργείων και των εποπτευόμενων φορέων. 

3. Προτείνει στο Κεντρικό Συντονιστικό Όργανο Πολιτι¬ 
κής Προστασίας την προμήθεια των κατά την κρίση του 
αναγκαιούντων υλικών και μέσων για την αντιμετώπιση με 
τους λιγότερους δυνατούς κινδύνους οποιοσδήποτε κα¬ 
ταστροφής. 

4. Παρακολουθεί την αξιοποίηση όλων των διαθέσιμων 
υλικών και μέσων για την ελαχιστοποίηση των κινδύνων 
σε περίπτωση εκτάκτων αναγκών. 

5. Παρακολουθεί την εφαρμογή του Ετήσιου Εθνικού 
Σχεδιασμού Πολιτικής Προστασίας από τις Περιφέρειες 
και του Οργανισμούς Τοπικής Αυτοδιοίκησης α' και β' 
βαθμού της χώρας και προβαίνει σε έλεγχο της εφαρμο¬ 
γής του, σε συνεργασία με τους αρμόδιους φορείς και 
υπηρεσίες. 

Άρθρο 14 

Τμήμα Ελέγχου και Παρακολούθησης Σχεδίων 

Το Τμήμα Ελέγχου και Παρακολούθησης Σχεδίων: 

1. Ελέγχει την εναρμόνιση των Σχεδίων Πολιτικής Προ¬ 
στασίας που συντάσσουν τα καθ» ύλην αρμόδια Υπουρ¬ 
γεία με το Γενικό Σχέδιο Πολιτικής Προστασίας. 

2. Ελέγχει και παρακολουθεί την εφαρμογή των Σχε¬ 
δίων Πολιτικής Προστασίας των Περιφερειών και των Νο¬ 
μαρχιακών Αυτοδιοικήσεων. 

3. Εισηγείται στον Γενικό Γραμματέα Πολιτικής Προ¬ 
στασίας την έγκριση των σχεδίων πολιτικής προστασίας 
για την αντιμετώπιση φυσικών, τεχνολογικώνή λοιπών κα¬ 
ταστροφών που εκπονούντο Υπουργεία, οι Περιφέρειες 
και οι Νομαρχιακές Αυτοδιοικήσεις. 

Άρθρο 15 

Τμήμα Τεκμηρίωσης Ερευνών και Στατιστικής 

Το Τμήμα Τεκμηρίωσης Ερευνών και Στατιστικής: 

1. Συγκεντρώνει, καταγράφει, αξιολογεί και επεξεργά¬ 
ζεται τα στατιστικά και λοιπά στοιχεία που έχουν σχέση με 
τις φυσικές, τεχνολογικές ή άλλες καταστροφές και προ- 

τείνει στα αρμόδια Τμήματα Σχεδιασμού τη λήψη μέτρων 
με σκοπό την ελαχιστοποίηση των κινδύνων σε περίπτω¬ 
ση εκτάκτων αναγκών. 

2. Με βάση τον ειδικό φάκελο που τηρούν τα Τμήματα 
Σχεδιασμού για κάθε καταστροφή, συντάσσει το σχέδιο 
απολογιστικής έκθεσης του Γενικού Γραμματέα Πολιτι¬ 
κής Προστασίας. 

3. Καταγράφει στατιστικά κάθε είδους δεδομένα. 

4. Ενημερώνει και διαχειρίζεται την Τράπεζα Δεδομέ¬ 
νων 

5. Σε συνεργασία με το Επιστημονικό και Ερευνητικό 
Κέντρο Πολιτικής Προστασίας και με επιστημονικούς φο¬ 
ρείς συγκεντρώνει επιστημονικές ή άλλες πληροφορίες 
και διατηρεί κέντρο τεκμηρίωσης σε ζητήματα πολιτικής 
προστασίας. 

Άρθρο 16 

Δ/νση Διεθνών Σχέσεων, 

Εθελοντισμού - Εκπαίδευσης και Εκδόσεων 

Οι αρμοδιότητες της Διεύθυνσης Διεθνών Σχέσεων, 
Εθελοντισμού - Εκπαίδευσης και Εκδόσεων ανάγονται 
στην προώθηση των σχέσεων της Γενικής Γραμματείας 
Πολιτικής Προστασίας με την Ευρωπαϊκή Ένωση, τους 
Διεθνείς Οργανισμούς και αντίστοιχους φορείς άλλων 
χωρών στον τομέα της Πολιτικής Προστασίας, στην ορ¬ 
γάνωση και συντονισμό των Ενταγμένων Εθελοντικών 
Ομάδων στο Μητρώο Εθελοντών της Πολιτικής Προστα¬ 
σίας, στην εκπαίδευση του ανθρώπινου δυναμικού της 
πολιτικής προστασίας και στην επιμέλεια των εκδόσεων 
της Γ ενικής Γ ραμματείας Πολιτικής Προστασίας. 

Άρθρο 17 

Τμήμα Διεθνών Σχέσεων 

Το Τμήμα Διεθνών Σχέσεων: 

1. Προωθεί τις σχέσεις της χώρας στον τομέα της πολι¬ 
τικής προστασίας με τους αρμόδιους διεθνείς οργανι¬ 
σμούς και αντίστοιχους φορείς πολιτικής προστασίας άλ¬ 
λων χωρών και συντονίζει την παροχή επιστημονικής ή 
υλικής βοήθειας από και προς άλλες χώρες σε περιπτώ¬ 
σεις εκτάκτων αναγκών και εισηγείται για την αξιοποίηση 
της βοήθειας αυτής. 

2. Εισηγείται τα αναγκαία μέτρα για την εναρμόνιση της 
ελληνικής νομοθεσίας, σε θέματα πολιτικής προστασίας, 
προς το κοινοτικό δίκαιο και τις διεθνείς συμβάσεις και 
παρακολουθεί τη σύναψη και υλοποίηση διεθνών συμφω¬ 
νιών και συνεργασιών. 

3. Συνεργάζεται με τις άλλες Διευθύνσεις της Γενικής 
Γ ραμματείας Πολιτικής Προστασίας καθώς και με άλλους 
φορείς για την εισήγηση και διοργάνωση διεθνών εκδη¬ 
λώσεων, συνεδρίων, συναντήσεων, εκπαιδεύσεων, εκθέ¬ 
σεων, ασκήσεων και ημερίδων. 

4. Εισηγείται την πραγματοποίηση ταξιδιώντου προσω¬ 
πικού της Γενικής Γραμματείας Πολιτικής Προστασίας 
στο εξωτερικό για επίσημες επισκέψεις ή υπηρεσιακές 
αποστολές. 

5. Παρακολουθεί τις δράσεις αρμοδιότητας Πολιτικής 
Προστασίας της Ευρωπαϊκής Ένωσης, του Συμβουλίου 
της Ευρώπης και Διεθνών Οργανισμών και υποβάλλει για 
έγκριση και χρηματοδότηση αντίστοιχα προγράμματα. 

6. Συμμετέχει στην επεξεργασία και εφαρμογή συμβά¬ 
σεων, αποφάσεων, συστάσεων και μελετών της Ευρω¬ 
παϊκής Ένωσης, του Συμβουλίου της Ευρώπης και Διε¬ 
θνών Οργανισμών σε αντικείμενα της ΓΓΠΠ. 


Άρθρο 18 

Τμήμα Εθελοντισμού και Εκπαίδευσης 

Το Τμήμα Εθελοντισμού: 

1. Τηρεί και ενημερώνει το Μητρώο Εθελοντικών οργα¬ 
νώσεων και Ειδικευμένων Εθελοντών 

2. Εντάσσει επιχειρησιακά τις εθελοντικές οργανώσεις 
στα μέσα και το δυναμικό της Γ ενικής Γ ραμματείας Πολι¬ 
τικής Προστασίας. 

3. Ενεργοποιεί τις ενταγμένες Εθελοντικές Οργανώ¬ 
σεις και τους Ειδικευμένους Εθελοντές σε κατάσταση κι¬ 
νητοποίησης πολιτικής προστασίας 

4. Διατηρεί επικοινωνία με τις ενταγμένες εθελοντικές 
ομάδες καιτους ειδικευμένους εθελοντές, παρακολουθεί 
την δραστηριότητα και τον προγραμματισμό τους, διατη¬ 
ρεί αρχείο των δράσεων και διεξάγει ετήσιο απολογισμό 

5. Σχεδιάζει δράσεις και πραγματοποιεί εκδηλώσεις για 
τη διάδοση του εθελοντισμού σε θέματα πολιτικής προ¬ 
στασίας. 

6. Σε συνεργασία με το Επιστημονικό και Ερευνητικό 
Κέντρο Πολιτικής Προστασίας μεριμνά για την εκπαίδευ¬ 
ση του προσωπικού της Γενικής Γραμματείας Πολιτικής 
Προστασίας και υπαλλήλων του Δημοσίου, ΝΠΔΔ, ΝΠΙΔ 
που εποπτεύονται από το κράτος, επιχειρήσεων κοινής 
ωφελείας και οργανισμούς αυτοδιοίκησης πρώτου και 
δεύτερου βαθμού, οι οποίοι έχουν τα κατάλληλα προσό¬ 
ντα προκειμένου να συγκροτηθούν τα ειδικευμένα στελέ¬ 
χη πολιτικής προστασίας προς απόκτηση ειδικών γνώσε¬ 
ων στον τομέα αντιμετώπισης καταστροφών. 

7. Σχεδιάζει ειδικά προγράμματα εκπαίδευσης και κα¬ 
τάρτισης των μελών εθελοντικών οργανώσεων πολιτικής 
προστασίας. 

8. Εισηγείται στο Υπουργείο Εθνικής Παιδείας και θρη¬ 
σκευμάτων εκπαιδευτικά προγράμματα θεμάτων πολιτι¬ 
κής προστασίας για την πρωτοβάθμια και δευτεροβάθμια 
εκπαίδευση. 

9. Προτείνει την χρηματοδότηση προγραμμάτων εφαρ¬ 
μοσμένης έρευνας ή μελετών, προπτυχιακών και μετα¬ 
πτυχιακών προγραμμάτων σπουδών στα ΑΕΙ και ΤΕΙ για 
θέματα πολιτικής προστασίας. 

Άρθρο 19 
Τμήμα Εκδόσεων 

Το Τμήμα Εκδόσεων: 

1. Καταρτίζει και συντονίζει σε συνεργασία με τους αρ¬ 
μόδιους φορείς καιτο Γ ραφείο Τ ύπου και Δημοσίων Σχέ- 
σεωντο έργο της πληροφόρησης και ευαισθητοποίησης 
των πολιτών στον τομέα της πολιτικής προστασίας, τό¬ 
σο σε επίπεδο γενικής ενημέρωσης όσο και σε αντίστοι¬ 
χο παροχής ειδικών οδηγιών, προς αντιμετώπιση συγκε¬ 
κριμένης καταστροφής ή κατάστασης έκτακτης ανά¬ 
γκης. 

2. Επιμελείται την έκδοση ενημερωτικών, τεχνικών και 
επιστημονικών ανακοινώσεων της Γενικής Γραμματείας 
Πολιτικής Προστασίας (βιβλία, περιοδικά, ενημερωτικά 
φυλλάδια, οάΓοπι, κλπ). 

3. Ενημερώνει και εμπλουτίζει την ιστοσελίδα της Γ ενι¬ 
κής Γ ραμματείας Πολιτικής Προστασίας 

4. Εμπλουτίζει την βιβλιοθήκη της Γενικής Γ ραμματείας 
Πολιτικής Προστασίας με περιοδικά, βιβλία, φυλλάδια και 
λοιπό έντυπο υλικό, που αναφέρεται σε θέματα πολιτικής 
προστασίας, ταξινομεί και καταχωρεί τα στοιχεία του 
έντυπου αυτού υλικού στον Η/Υ. 

5. Εξυπηρετεί το προσωπικό της Γενικής Γραμματείας 
Πολιτικής Προστασίας καθώς και κάθε ενδιαφερόμενο 
ερευνητή με την εξεύρεση και διάθεση ή το δανεισμό βι¬ 
βλίων και λοιπών εντύπων. 

6. Συντάσσει βιβλιογραφικά δελτία, παρέχει βιβλιογρα¬ 
φικές πληροφορίες στους ενδιαφερομένους και τηρεί κα¬ 
τάλογο των αποκτημάτων της βιβλιοθήκης μεριμνώντας 
για την συνεχή ενημέρωση του. 

10. Συνεργάζεται με άλλες βιβλιοθήκες του εσωτερικού 
ή εξωτερικού. 

Άρθρο 20 

Διεύθυνση Οικονομικού 
και Διοικητικής Υποστήριξης 

Η Διεύθυνση Οικονομικού και Διοικητικής Υποστήριξης 
είναι αρμόδια για θέματα υπηρεσιακής κατάστασης του 
προσωπικού το οποίο υπηρετεί στη Γενική Γραμματεία 
Πολιτικής Προστασίας με οποιαδήποτε σχέση εργασίας 
καθώς και για την κατάρτιση και εκτέλεση του προϋπολο¬ 
γισμού της Γ ενικής Γ ραμματείας Πολιτικής Προστασίας, 
για τη διαχείριση των δαπανών, τη μισθοδοσία του προ¬ 
σωπικού, την προμήθεια και διαχείριση των υλικών καθώς 
επίσης και στην ανάπτυξη και παρακολούθηση πληροφο¬ 
ρικών συστημάτων και εφαρμογών και την γραμματειακή 
υποστήριξη όλων των Δ/νσεων της Γ ενικής Γ ραμματείας 
Πολιτικής Προστασίας. 

Άρθρο 21 

Τμήμα Οικονομικού και Διαχείρισης Υλικών 

Το Τμήμα Οικονομικού και Διαχείρισης Υλικών: 

1. Συγκεντρώνει και επεξεργάζεται τα αναγκαία στοι¬ 
χεία για την κατάρτιση ή τροποποίηση του προϋπολογι¬ 
σμού της Γενικής Γ ραμματείας Πολιτικής Προστασίας και 
έχει την ευθύνη παρακολούθησης της εκτέλεσης του. 

2. Καταρτίζει πρόταση για την κατανομή των πιστώσε¬ 
ων, στοντομέατης πολιτικής προστασίας, προς τους Ορ¬ 
γανισμούς Τοπικής Αυτοδιοίκησης α' και β' βαθμού. 

3. Μεριμνά για την παροχή εντολής και για την εκκαθά¬ 
ριση των αποδοχών και λοιπών αμοιβών του προσωπικού 
της Γενικής Γραμματείας Πολιτικής Προστασίας καθώς 
και κάθε είδους αποζημιώσεων. 

4. Μεριμνά για τη στέγαση, συντήρηση και την εκκαθά¬ 
ριση μισθωμάτων κτιρίων και λοιπών εγκαταστάσεων εξο¬ 
πλισμού στα οποία στεγάζεται η Γ ενική Γ ραμματεία Πολι¬ 
τικής Προστασίας. 

5. Μεριμνά για την ασφάλεια, καθαριότητα και ευταξία 
του κτιρίου της Γ ενικής Γ ραμματείας Πολιτικής Προστα¬ 
σίας 

6. Προβαίνει στην προμήθεια κάθε πάγιου και αναλώσι¬ 
μου υλικού ή εφοδίου και μεριμνά για την ανάληψη εκτέ¬ 
λεσης εργασιών ή μελετών για τις ανάγκες της Γ ενικής 
Γ ραμματείας Πολιτικής Προστασίας. 

7. Μεριμνά για την διαχείριση δημοσίου υλικού, πάγιου 
ή αναλώσιμου, καθώς και εκποιεί κάθε κινητό περιουσια¬ 
κό στοιχείο της Γ ενικής Γ ραμματείας Πολιτικής Προστα¬ 
σίας. 

8. Παρακολουθεί την αποθήκη υλικού και μεριμνά για 
την ικανοποίηση των αναγκών της Γ ενικής Γ ραμματείας 
Πολιτικής Προστασίας και τηρεί βιβλία και στοιχεία. 

9. Παραλαμβάνει από τις μόνιμες ή ευκαιριακές επιτρο¬ 
πές παραλαβής των κάθε είδους φύσεως υλικών, αναλω¬ 
σίμων και μη καιτα διαθέτει στις επιμέρους οργανικές μο¬ 
νάδες. 


10. Μεριμνά κάθε θέματος που αφορά την κίνηση, διάθε¬ 
ση και έλεγχο της χρήσης των υπηρεσιακών αυτοκινήτων. 

11. Μεριμνά για την διακίνηση της αλληλογραφίας μέ¬ 
σω ΕΑ.ΤΑ. ή από ιδιωτικές εταιρείες. 

Άρθρο 22 

Τμήμα Διοικητικής Υποστήριξης 

Το Τμήμα Διοικητικής Υποστήριξης: 

1. Χειρίζεται όλα τα θέματα υπηρεσιακής κατάστασης 
του μόνιμου και με θητεία προσωπικού, του προσωπικού 
με σχέση εργασίας ιδιωτικού δικαίου και με σχέση έμμι¬ 
σθης εντολής, του προσωπικού του Γραφείου του Γενι¬ 
κού Γ ραμματέα Πολιτικής Προστασίας, του Γ ραφείου Τ ύ- 
που και Δημοσίων Σχέσεων και όλα τα θέματα αποσπάσε¬ 
ων υπαλλήλων. 

2. Χειρίζεται τα θέματα συμβάσεων μίσθωσης έργου. 

3. Εφαρμόζει μέτρα για τον έλεγχο και την τήρηση του 
ωραρίου εργασίας των υπαλλήλων. 

4. Θεωρείτο βιβλιάρια ασθένειας. 

5. Μεριμνά για τις μετακινήσεις των υπαλλήλων στο 
εσωτερικό ή το εξωτερικό για εκτέλεση υπηρεσίας. 

6. Προγραμματίζει τις ανάγκες της Γ ενικής Γ ραμματεί¬ 
ας Πολιτικής Προστασίας σε ανθρώπινο δυναμικό. 

7. Τηρείτο προσωπικό μητρώο των υπαλλήλων και επε¬ 
ξεργάζεται τα στοιχεία για τις εκάστοτε μεταβολές του 
προσωπικού της Γενικής Γραμματείας Πολιτικής Προ¬ 
στασίας. 

8. Οργανώνει τις υπηρεσίες της Γενικής Γραμματείας 
Πολιτικής Προστασίας και υποβάλλει προτάσεις για την 
οργανωτική αναδιάρθρωση της σε συνεργασία με τις αρ¬ 
μόδιες οργανικές μονάδες. 

9. Μεριμνά για τη συγκρότηση και λειτουργία των υπη¬ 
ρεσιακών συμβουλίων. 

10. Χειρίζεται θέματα εφαρμογής του συστήματος εκ¬ 
θέσεων αξιολόγησης του προσωπικού. 

11. Μελετά και εφαρμόζει μέτρα για την απλούστευση 
των διοικητικών διαδικασιών, καθώς και τον ανασχεδια¬ 
σμό των χρησιμοποιούμενων εντύπων στα πλαίσια αρμο¬ 
διοτήτων της υπηρεσίας. 

12. Εφαρμόζει μέτρα για την βελτίωση της αποδοτικό- 
τητας του υπηρετούντος προσωπικού. 

13. Μεριμνά για τηνπροώθηση και παρακολούθηση της 
διαδικασίας μέχρι τη δημοσίευση τους, των νομοθετικών 
και άλλων κειμένων που καταρτίζονται από την Γενική 
Γ ραμματεία Πολιτικής Προστασίας. 

14. Έχει την ευθύνη σύνταξης την αρχή κάθε έτους του 
απολογισμού των δράσεων της Γ ενικής Γ ραμματείας Πο¬ 
λιτικής Προστασίας του προηγούμενου έτους και τον 
προγραμματισμό του επόμενου έτους. 

Άρθρο 23 

Τμήμα Τεχνικής Υποστήριξης και Πληροφορικής 

Το Τμήμα Τεχνικής Υποστήριξης και Πληροφορικής: 

1. Μεριμνά για τη δημιουργία και διαχείριση του δικτύ¬ 
ου Η/Υ της Γενικής Γ ραμματείας Πολιτικής Προστασίας. 

2. Διασφαλίζει την ηλεκτρονική διασύνδεση με Επιχει¬ 
ρησιακά Κέντρα, τις Υπηρεσίες πολιτικής προστασίας σε 
Περιφέρειες, Νομαρχιακές Αυτοδιοικήσεις και ΟΤΑ. 

3. Μεριμνά για την εξασφάλιση της αποτελεσματικότη- 
τας των συστημάτων διαχείρισης έκτακτης ανάγκης και 
τη συμβατότητα τους με τα υπόλοιπα συστήματα πληρο¬ 
φορικής και επικοινωνιών της Γ ενικής Γ ραμματείας Πολι¬ 
τικής Προστασίας. 

4. Προτείνει την αξιοποίηση των νέων τεχνολογιών πλη¬ 
ροφορικής και επικοινωνιών για τους σκοπούς της πολιτι¬ 
κής προστασίας σε συνεργασία με τις άλλες Διευθύνσεις 
της ΓΓΠΠ και υποστηρίζει τεχνικά την εφαρμογή τους. 

5. Εγκαθιστά και συντηρεί τα δίκτυα Η/Υ - Τηλεπικοινω¬ 
νίας (σταθερή, κινητή, δορυφορική, ασύρματη) και τα πε¬ 
ριφερειακά συστήματα τηλεπικοινωνίας (Τ/Κ, πιοάοπι, 
ηθΐπιοά, συστήματα ΟΤΕ, κλπ). 

6. Ευθύνεται για την εγκατάσταση τηλεπικοινωνιακών 
μέσων σε κατάσταση κινητοποίησης πολιτικής προστα¬ 
σίας και τηντεχνική υποστήριξη των αποστολών στο εσω¬ 
τερικό και στο εξωτερικό. 

7. Μεριμνά για τη συντήρηση ηλεκτροπαραγωγικών 
ζευγών - υΡ5. 

8. Μεριμνά για τη συντήρηση ηλεκτρονικών συσκευών, 
τηλεοπτικοακουστικών μέσων (προβολικά, τηλεοράσεις, 
βίντεο, εικονοτηλέφωνο, κεραίες), φαξ κλπ. 

9. Ευθύνεται για τη λειτουργία του συναγερμού και του 
συστήματος πυρασφάλειας. 

10. Μεριμνά για τη συντήρηση και την εύρυθμη λει¬ 
τουργία των υποδομών του κτιρίου της Γενικής Γραμμα- 
τείας Πολιτικής Προστασίας (κλιματισμός, θέρμανση, 
φωτισμός, ηλεκτρολογικές και υδραυλικές εγκαταστά¬ 
σεις, κλπ). 

11. Μεριμνά για την συντήρηση και επισκευή των οχη¬ 
μάτων της Γενικής Γραμματείας Πολιτικής Προστασίας. 

Άρθρο 24 

Τμήμα Γ ραμματείας 

Το Τμήμα Γ ραμματείας: 

1. Τηρεί γενικό πρωτόκολλο εισερχόμενης και εξερχό- 
μενης αλληλογραφίας. 

2. Διακινεί και διεκπεραιώνει την υπηρεσιακή αλληλο¬ 
γραφία και αναπαραγάγει έγγραφα και έντυπα. 

3. Επικυρώνει και βεβαιώνει την ακρίβεια αντιγράφων ή 
φωτοαντιγράφων εγγράφων ή δικαιολογητικών. 

4. Τηρεί το αρχείο της Γενικής Γ ραμματείας Πολιτικής 
Προστασίας. 

Άρθρο 25 

λειτουργία Γενικής Γ ραμματείας 
Πολιτικής Προστασίας 

Η Γ ενική Γ ραμματεία Πολιτικής Προστασίας λειτουργεί 
ως κατωτέρω: 

α. Το Γραφείο του Γενικού Γραμματέα, το Γραφείο Τύ¬ 
που και Δημοσίων Σχέσεων, οιΔ/νσεις καιταΤμήματατης 
Γ ενικής Διεύθυνσης Συντονισμού, με το σύνηθες ωράριο, 
όπως σε όλες τις δημόσιες υπηρεσίες. 

β. Το Κέντρο Επιχειρήσεων Πολιτικής Προστασίας σε 
εικοσιτετράωρη βάση. 

γ. Σε περιπτώσεις κινητοποίησης πολιτικής προστα¬ 
σίας, τμηματικά, κατά περίπτωση, ή ολόκληρη η Γενική 
Γ ραμματεία Πολιτικής Προστασίας σε δεκαοκτάωρη ή ει¬ 
κοσιτετράωρη βάρδια. 

ΜΕΡΟΣ Β' 

ΣΤΕΆΕΧΩΣΗ 

ΚΕΦΑΆΑΙΟ Γ 

Άρθρο 26 

Διάρθρωση θέσεων 

1. Στο γραφείο του Γ ενικού Γ ραμματέα Πολιτικής Προ¬ 
στασίας υπηρετούν τρεις (3) διοικητικοί υπάλληλοι (άρ¬ 


θρο 30 του Ν. 1558/1985 (ΦΕΚ 137 τ.Α'), ένας (1) ειδικός 
σύμβουλος και ένας (1) ειδικός συνεργάτης (άρθρο 71 Ν. 
1943/1991 (ΦΕΚ 50 τ.Α'). 

2. Οιθέσειςτου μόνιμου προσωπικού της Γενικής Γ ραμ¬ 
ματείας Πολιτικής Προστασίας διακρίνονται σε κατηγο¬ 
ρίες και κλάδους ή ειδικότητες ως εξής: 

α. Θέσεις είκοσι οκτώ (28) κατηγορίας Πανεπιστημια¬ 
κής Εκπαίδευσης (Π.Ε.), οι οποίες κατανέμονται σε κλά¬ 
δους ως ακολούθως: 

ί. Μία (1) θέση με βαθμό Γενικού Διευθυντή, 
ϋ. Τρεις (3) θέσεις στο βαθμό του Διευθυντή, σύμφωνα 
με το άρθρο 79παρ. 11 του Ν. 2683/1999 (ΦΕΚ 19 τ.Α'). 

ίϋ. Διοικητικής Οργάνωσης, τέσσερις (4) θέσεις στους 
βαθμούς Δ-Α. 

ιν. Τρεις (3) θέσεις προσωποπαγείς, απόφοιτοι Εθνικής 
Σχολής Δημόσιας Διοίκησης στους βαθμούς Β-Α. 
ν. Μετεωρολόγων, θέση μία (1) στο βαθμό Δ-Α. 
νι. Φυσικών (Γεωφυσικών) μία (1) θέση στους βαθμούς 
Δ-Α. 

νϋ. Χημικών Μηχανικών, δύο (2) θέσεις στους βαθμούς 
Δ-Α. 

νίϋ. Ψυχολόγων, μία θέση (1) στους βαθμούς Δ-Α. 
ιχ. Κοινωνιολόγων, μία θέση (1) στους βαθμούς Δ-Α. 
χ. Δασολόγων, δύο (2) θέσεις στους βαθμούς Δ-Α. 
χι. Πολιτικών Μηχανικών, δύο (2) θέσεις στους βαθμούς 
Δ-Α. 

χϋ. Λογιστικής και Χρηματοοικονομικής, δύο (2) θέσεις 
στους βαθμούς Δ-Α. 

χϋί. Πληροφορικής, μία (1) θέση στους βαθμούς Δ-Α. 
χιν. Πολιτικών Επιστημών, μία (1) θέση στους βαθμούς 
Δ-Α. 

χν. Μαθηματικών, μία (1) θέση στους βαθμούς Δ-Α. 
χνι. ΠΕ Γεωλόγων, δύο (2) θέσεις στους βαθμούς Δ-Α. 
β. Θέσεις δέκα (10) κατηγορίας Τεχνολογικής Εκπαί¬ 
δευσης (Τ.Ε.), οι οποίες κατανέμονται σε κλάδους ως 
ακολούθως: 

ί. Δασοπόνων, μία θέση (1) στους βαθμούς Δ-Α. 
ϋ. Τεχνολογικών Εφαρμογών, μία (1) θέση στους βαθ¬ 
μούς Δ-Α. 

ίϋ. Φωτογραφίας, μία (1) θέση στους βαθμούς Δ-Α. 
ίν. Πληροφορικής στη Διοίκηση και στην Οικονομία, μία 
(1) θέση στους βαθμούς Δ-Α. 

ν. Τεχνολογιών Αντιρρύπανσης, θέση μία (1) στους 
βαθμούς Δ-Α. 

νί. Διοίκησης Επιχειρήσεων, θέση μία (1) στους βαθ¬ 
μούς Δ-Α. 

νϋ. Ηλεκτρολόγων, μία (1) θέση στους βαθμούς Δ-Α. 
νίϋ. Λογιστικής, μία (1) θέση στους βαθμούς Δ-Α. 
ίχ. Τεχνολογίας Πληροφορικής και Τηλεπικοινωνιών, 
μία (1) θέση στους βαθμούς Δ-Α. 
χ. Γραφιστικής, μία (1) θέση στους βαθμούς Δ-Α. 
γ. Θέσεις έξι (6) κατηγορίας Δευτεροβάθμιας Εκπαί¬ 
δευσης (Δ.Ε.), οι οποίες κατανέμονται σε κλάδους ως 
ακολούθως: 

ί. Διοικητικού - Λογιστικού, τρεις (3) θέσεις στους βαθ¬ 
μούς Δ-Α. 

ϋ. Προσωπικού Ηλεκτρονικών Υπολογιστών, θέση μία 
(1) στους βαθμούς Δ-Α. 

ίϋ. Ηλεκτρολόγων, μία (1) θέση στους βαθμούς Δ-Α. 
ίν. Οδηγών, μία (1) θέση στους βαθμούς Δ-Α. 
δ. Θέση μία (1) κατηγορίας Υποχρεωτικής Εκπαίδευσης 
(Υ.Ε.), κλάδου Επιμελητών Καθαριότητας, στους βαθ¬ 
μούς Ε-Β. 

3. Μία (1) θέση Νομικού Συνεργάτη με σχέση έμμισθης 
εντολής, στην οποία προσλαμβάνεται δικηγόρος στο 
Πρωτοδικείο ως Ειδικός Νομικός Συνεργάτης για την πα¬ 
ροχή νομικών συμβουλών και γνωμοδοτήσεων στην κα¬ 
τάρτιση και την εφαρμογή Διεθνών Συμβάσεων. 

4. Το Κέντρο Επιχειρήσεων στελεχώνεται με ειδικευμέ¬ 
να στελέχη πολιτικής προστασίας και το αναγκαίο προ¬ 
σωπικό, στο οποίο περιλαμβάνονται και επιτελικά στελέ¬ 
χη των Ενόπλων Δυνάμεων, της Αστυνομίας καθώς και 
του Λιμενικού και Πυροσβεστικού Σώματος. 

Άρθρο 27 

Προσόντα Διορισμού Μόνιμου Προσωπικού 

Προσόντα διορισμού στους προαναφερόμενους κλά¬ 
δους και ειδικότητες ορίζονταιτα προβλεπόμενα στις δια- 
τάξειςτου Π.Δ. 50/2001 (ΦΕΚ39τ.Α') όπως αυτό κάθε φο¬ 
ρά ισχύει. 

Άρθρο 28 

Προϊστάμενοι Οργανικών Μονάδων 

1. Της Γενικής Διεύθυνσης Συντονισμού της Γενικής 
Γραμματείας Πολιτικής Προστασίας προΐσταται υπάλλη¬ 
λος με βαθμό Γενικού Διευθυντή του Κλάδου ΠΕ Διοικητι¬ 
κής Οργάνωσης. 

2. Στις Διευθύνσεις Σχεδιασμού και Αντιμετώπισης 
Εκτάκτων Αναγκών, Διεθνών Σχέσεων - Εθελοντισμού και 
Εκπαίδευσης - Εκδόσεων και Οικονομικού - Διοικητικής 
Υποστήριξης, προΐστανται μόνιμοι υπάλληλοι κατηγο¬ 
ρίας Π Ετών κλάδων που αναφέρονται στο άρθρο 26 παρ. 
2α. Σε περίπτωση που δεν υπάρχουν υπάλληλοι των κλά¬ 
δων αυτών ή που δεν συγκεντρώνουν τις απαιτούμενες 
προϋποθέσεις για την επιλογή τους ως προϊσταμένων 
ισχύουν τα προβλεπόμενα από το άρθρο 84 του Ν. 2683/ 
1999. 

3. Στα Τμήματα των ανωτέρω Διευθύνσεων, προΐστα- 
νται υπάλληλοι ΠΕ, ΤΕ ή ΔΕ που συγκεντρώνουν τις απα¬ 
ραίτητες προϋποθέσεις από το άρθρο 84 του Ν. 2683/ 
1999. 

4 Στο Κέντρο Επιχειρήσεων Πολιτικής Προστασίας 
προΐσταται ανώτατος ή ανώτερος Αξιωματικός των Ενό¬ 
πλων Δυνάμεων ή των Σωμάτων Ασφαλείας. 

ΜΕΡΟΣΓ 

ΚΕΦΑΛΑΙΟ Δ' 

ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 29 

Κατάταξη Προσωπικού 

Οι υπηρετούντες κατά τη δημοσίευσητου παρόντος μό¬ 
νιμοι υπάλληλοι καθώς και οι υπάλληλοι που υπηρετούν 
με οποιαδήποτε σχέση εργασίας κατατάσσονται σε αντί¬ 
στοιχες θέσεις κλάδων και ειδικοτήτων όπως αυτές ορί¬ 
ζονται από το άρθρο 26 του παρόντος. 

ΚΕΦΑΛΑΙΟ Ε' 

Άρθρο 30 
Τελικές Διατάξεις 

1. Η Γ ενική Γ ραμματεία Πολιτικής Προστασίας επικου- 
ρείται στο έργο της και από τις ακόλουθες υπηρεσίες που 
λειτουργούν στο Υπουργείο Εσωτερικών Δημόσιας Διοί¬ 
κησης & Αποκέντρωσης: 


α. Γ ραφείο Νομικού Συμβούλου του Κράτους. 

β. Γ ραφείο Επιτρόπου Ελεγκτικού Συνεδρίου. 

γ. Υπηρεσία Δημοσιονομικού Ελέγχου. 

2. Από την έναρξη της ισχύος του παρόντος διατάγμα¬ 
τος, καταργούνται οι διατάξεις του Προεδρικού Διατάγ¬ 
ματος 379/1997 (ΦΕΚ 248 τ.Α') καθώς και κάθε άλλη αντι- 
κείμενη στις διατάξεις του γενική ή ειδική διάταξη. 

Άρθρο 31 

1. Η ισχύς του παρόντος διατάγματος αρχίζει τρεις (3) 
μήνες μετά τη δημοσίευσή του. 

2. Η Διοικητική και Οικονομική εξυπηρέτηση των υπη¬ 
ρεσιών της Γενικής Γραμματείας Πολιτικής Προστασίας 
θα γίνεται από τις οικείες κατά λόγο αρμοδιότητας υπη¬ 
ρεσίες Διοικητικής Υποστήριξης του Υπουργείου Εσωτε¬ 
ρικών Δημόσιας Διοίκησης και Αποκέντρωσης μέχρι ολο¬ 
κλήρωσης της στελέχωσης των αντίστοιχων Υπηρεσιών. 

Στον Υπουργό Εσωτερικών Δημόσιας Διοίκησης & Απο¬ 
κέντρωσης αναθέτουμε τη δημοσίευση και εκτέλεση του 
παρόντος. 

Αθήνα, 28 Μαΐου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

-♦- 

ΑΝ ΑΚΟΙΝΩΣ ΕΙΣ 

Αριθ. Φ.0544/ΑΣ 425/Μ.5329 (2) 

Ανακοίνωση για τη θέση σε ισχύ της Συμφωνίας μεταξύ 
της Κυβέρνησης της Ελληνικής Δημοκρατίας και της 
Κυβέρνησης της Ρωσικής Ομοσπονδίας περί συνερ¬ 
γασίας του Υπουργείου Δημόσιας Τάξης της Ελληνι¬ 
κής Δημοκρατίας και του Υπουργείου Εσωτερικώντης 
Ρωσικής Ομοσπονδίας στον τομέα της καταπολέμη¬ 
σης του εγκλήματος (Αθήνα, 6.12.2001). 

ΕΙΔΙΚΗ ΝΟΜΙΚΗ ΥΠΗΡΕΣΙΑ 
ΓΡΑΦΕΙΟ ΔΙΕΘΝΩΝ ΣΥΜΒΑΣΕΩΝ 

Το Υπουργείο Εξωτερικών ανακοινώνει ότι η Συμφωνία 
μεταξύ της Κυβέρνησης της Ελληνικής Δημοκρατίας και 
της Κυβέρνησης της Ρωσικής Ομοσπονδίας περί συνερ¬ 
γασίας του Υπουργείου Δημόσιας Τάξης της Ελληνικής 
Δημοκρατίας και του Υπουργείου Εσωτερικώντης Ρωσι¬ 
κής Ομοσπονδίας στον τομέα της καταπολέμησης του 
εγκλήματος που υπογράφηκε στην Αθήνα στις 6 Δεκεμ¬ 
βρίου 2001 καιη οποία κυρώθηκε απάτη Χώρα μας μετον 
υπ’ αριθμ 3215/2003 Νόμο που δημοσιεύθηκε στο υπ’α- 
ριθμ. 311 Φύλλο Εφημερίδος της Κυβερνήσεως, τεύχος 
Α', της 31ης Δεκεμβρίου 2003, τέθηκε σε ισχύ, σύμφωνα 
με το άρθρο 15 αυτής, στις 5 Μαΐου 2004. 

Αθήνα, 24 Μαΐου 2004 

Με εντολή Υπουργού 
Ο Προϊστάμενος της Ε.Ν.Υ. 

ΒΑΣΙΛΕΙΟΣ ΠΑΤΡΩΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







